### | | | | --- | --- | | | | | --- | | **Byråd** 24. april 2018 Sagsnr. 710-2018-11590 Dok.nr. 710-2018-100190 Sagsbehandler DPHERA | | 58.                 FGU-samarbejde mellem [adresse], [adresse], Randers og Favrskov Kommuner - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lovforslag om den nye Forberedende Grunduddannelse (FGU) |

###

**SAGENS INDHOLD**

Regeringen har fremsendt et Lovforslag om den nye
Forberedende Grunduddannelse (FGU). Kommunernes kontaktråd (KKR) har fået til
opgave at indsende forslag til Undervisningsministeriet om placering af de
kommende FGU-institutioner og skoler. Byrådet bedes tage stilling til forslag
til model udarbejdet i samarbejde mellem Randers, [adresse], [adresse] og
Syddjurs Kommuner.

Lovforslag om den nye Forberedende Grunduddannelse (FGU)
forventes vedtaget i juni 2018, med ikrafttræden den 1. august 2019. FGU
erstatter en række af de nuværende såkaldte forberedende tilbud for unge under
25 år. Det drejer sig om Produktionsskole, Kombineret ungdomsuddannelse (KUU),
Erhvervsgrunduddannelsen (EGU), Almen voksenuddannelse (AVU),
Ordblindeundervisning for voksne (for unge under 25 år) og Forberedende
voksenundervisning (for unge under 25 år).

På landsplan skal der oprettes 25-30 selvejende
FGU-institutioner, som på 90 skoler skal tilbyde Den Forberedende
Grunduddannelse. En FGU-institution skal bestå af en bestyrelse samt en fælles
øverste administrativ ledelse og et antal geografisk fordelte skoler, der hver
især skal udbyde de tre spor. På sigt skal elever kunne modtage undervisning på
én matrikel for hver skole. Hver skole skal have egen pædagogisk ledelse, mens
økonomien er samlet i de 25-30 selvejende institutioner.

Kommunekontaktrådet (KKR) har fået til opgave at indsende forslag om placering
af FGU-institutioner/skoler med angivelse af dækningsområde til
Undervisningsministeriet senest den 1. juni 2018. Undervisningsministeren
træffer endelig afgørelse i løbet af august 2018 på baggrund af forslag fra de
lokale processer. Placeringerne skal sikre en balance mellem nærhed og faglig
stabilitet. I den forbindelse vil det være elevgrundlaget, der bliver afgørende
for placeringen af institution og skoler. Undervisningsministeriet har udmeldt,
at en gennemsnitlig institution forventes at have ca. 470
årselever.

Borgmestrene fra [adresse], [adresse], [adresse] og Randers er i fællesskab enige
om at foreslå en FGU-institution, der dækker de fire kommuner med én skole i
hver kommune og et hovedkontor for en lille administration i Randers.

Der er vedhæftet et notat, der beskriver forslaget om en fælles FGU-institution
i Randers, [adresse], [adresse] og [adresse]. Med forslaget forventes,
at der kan etableres en både fagligt og økonomisk robust FGU-institution, der
kan sikre, at de unge opnår de nødvendige kundskaber, færdigheder, afklaring og
motivation til at gennemføre en ungdomsuddannelse eller opnå ufaglært
beskæftigelse. Forslaget giver et fælles elevgrundlag på 675-700 årselever og
indeholder institutionerne: Grenaa Produktionsskole, Favrskov Produktionsskole,
Produktionsskolen [adresse], Randers Produktionshøjskole og Produktionsskolen
Mimers Brønd. Samtidig indgår aktiviteter fra VUC Djursland-Grenaa, VUC
[adresse], VUC Djursland-Ebeltoft og Randers HF og VUC.

En interim-bestyrelse skal ansætte institutionens leder,
fastsætte vedtægter og forestå sammenlægningen af de berørte institutioner.
Borgmestrene fra [adresse], [adresse], [adresse] og Randers er enige om at
foreslå André Bech, direktør for Den Jydske Haandværkerskole, som formand
for interim-bestyrelsen. Foruden formanden skal der indstilles ét medlem i
forening fra kommunalbestyrelserne, et medlem fra produktionsskolebestyrelserne
og et medlem fra VUC-bestyrelserne. For, at sikre en ligelig kommunal
repræsentation foreslås, at bestyrelsen på eget initiativ inviterer
repræsentanter fra alle berørte kommunalbestyrelser (der dog ikke direkte er
medlem).

Den permanente bestyrelse kommer til at bestå af 7-11 medlemmer med stemmeret.
Medlemmerne udpeges af kommunalbestyrelser, arbejdsmarkedets organisationer i
ligelig repræsentation, institutionsbestyrelser for erhvervsuddannelser og
medarbejdere. I en overgangsordning på 4-8 år, kan der kan være mere end 11
medlemmer. På denne baggrund foreslås derfor en løsning, hvor de fire
kommunalbestyrelser hver udpeger et byrådsmedlem samt et yderligere medlem med
særlig faglig indsigt. Formanden udpeges blandt de kommunalt udpegede
bestyrelsesmedlemmer. Formandsposten går på skift mellem de fire kommuner.

For at sikre et velfungerende samarbejde mellem
FGU-institutionen og de fire kommunale forvaltninger foreslås, at der etableres
et fagligt råd på hver skole med deltagelse af de respektive kommuners
forvaltninger, som har ansvaret for målgruppen. Der tages endvidere initiativ
til at etablere et administrativt forum, der har til formål at understøtte
institutionsledelsen i arbejdet for en bæredygtig institutionsudvikling.

**ØKONOMI**

Der henvises til vedhæftede notat.

**INDSTILLING**

Direktøren for Job og Økonomi indstiller til Byrådet:

1. At
Favrskov Kommune tilslutter sig forslaget om, at [adresse], Randers, [adresse]
og [adresse] samarbejder om en fælles FGU-institution med én skole i hver
kommune.

2. At
Favrskov Kommune tilslutter sig den foreslåede model for etablering af
FGU-institutionen som beskrevet i vedhæftede notat.

**BESLUTNING**

***Økonomiudvalget, 17. april 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat vedr. forslag om FGU-samarbejde mellem [adresse], [adresse], [adresse] og [adresse] | 710-2018-83668 |
| Undervisningsministeriets orientering om elevgrundlag for FGU fordelt på kommuner | 710-2018-83670 |
| Undervisningsministeriets brev af 12. januar 2018 vedr. opstart af lokal proces for FGU-institutionsoprettelse | 710-2018-83669 |